Publication: Magyar Közlöny
Issue: MK-2001-81 (Year: 2001, Number: 81)
Era: 1990-2004
Section: felelősségéről szóló 1997. évi LXXIX. törvény 33. §-a alapján, a Miniszterelnöki Hivatal közigazgatási államtitkára
Paragraph Index: 311

4. Akarja-e Ön, hogy a közoktatás az érettségi megszerzéséig minden tanuló számára térítésmentesen biztosítsa legalább egy idegen nyelvből a középfokú nyelvtudás megszerzésének és államilag elismert nyelvvizsga letételének feltételeit?” Az Országos Választási Bizottság határozata ellen benyújtott kifogásokat az Alkotmánybíróság 32/2001. (VII. 11.) AB határozatában bírálta el. Az Alkotmánybíróság az Országos Választási Bizottság 3/2001. (V. 21.) OVB határozatát megsemmisítette, és az Országos Választási Bizottságot új eljárásra utasította. Az Alkotmánybíróság határozatában megállapította, hogy „az aláírásgyűjtő íven egymás mellett több kérdés oly módon való szerepeltetése, hogy az ajánlási jogával élni kívánó választópolgár azokra egyenként, külön-külön nem tud egyértelmű választ adni és egyben a kérdések közül választani, az Alkotmány 2. § (2) bekezdése mellett az Alkotmány 2. § (1) bekezdése alapján, a jogbiztonság érdekében megfogalmazott általános eljárási alapelvekkel is ütközik: mindenekelőtt a népszavazás tisztaságának megóvása, a jóhiszemű és rendeltetésszerű joggyakorlás értékei sérülnek.”

Source: https://magyarkozlony.hu/hivatalos-lapok/eb9694b4278ab0c0bd279eab22ad8365640def6f/dokumentumok/0b5807e0fc39bb0ece8dc629f0c434b6f7ae082a/letoltes